জন্মদান না যন্ত্রণাদান / Antinatalism Bengali story
Channel: Bengali Antinatalists
Date: 2022-05-04

জন্মদান না যন্ত্রণাদান: inspired by the antinatalism concept
Antinatalism| কিছুদিন আগে অব্দি ইংরেজি “antinatalism concept” এই শব্দবন্ধ বা ধারণাটির সম্বন্ধে আমার কোনরকম কিছু জানাই ছিল না, কিন্তু এটির ব্যাপারে পড়তে গিয়ে এই ধারণাটির ব্যাপারে আমার এতই ভালবাসা জন্মে গেল যে এটার আরও গভীরে গিয়ে জানতে ইচ্ছে করল আর তারই ফলস্বরূপ এই শব্দটি আমাকে আজকের বিষয়টি তৈরী করতে অনুপ্রাণিত করেছে, এর বাংলা করলে তা অনেকটা দাঁড়ায় এইরকম, ‘প্রজননবাদ বিরোধিতা’ দর্শন বা ধারণা, অর্থাৎ, যে দর্শন বা ধারণা প্রজননের বিরোধিতা করে| এখন তুমি প্রশ্ন করবে এই প্রজনন শব্দের অর্থ কী? ঠিক আছে, বলছি, এর অর্থ হল যে এটি এমন একটি প্রক্রিয়া যা দ্বারা জীবিত উদ্ভিদ বা প্রাণী তার প্রতিরূপ অর্থাৎ তার বংশধর বা সন্তান সৃষ্টি করে। আমরা এই আলোচনায় কেবল মানুষ জাতির বংশধর সৃষ্টির ব্যাপারেই সীমাবদ্ধ থাকব| তোমরা ইন্টারেস্টেড হলে শব্দটা গুগলে একটু সার্চ করে নিও, অনেক অজানা বিষয় জানতে পারবে, বলা যায় না দর্শনটার প্রেমেও পড়ে যেতে পারো! যাইহোক, আসল কথায় আসি,    
আজ আর কোনোরকম ব্যাকরণের কচকচি নয়, বরং তার বদলে আজ আমি একটা এক্কেবারে সাদামাটা গল্প বলার মুডে রয়েছি, শোনো, আশা করি তোমাদের ভালো লাগবে| 
অ্যাই শুনছো, 
কী?
বলি ঘুমোলে নাকি? দেখোনা আকাশে কি সুন্দর চাঁদ উঠেছে, আজ মনে হচ্ছে পূর্ণিমা, তাই না?
কী বলবে বলো, আমার ঘুম পাচ্ছে 
বলছিলাম কি, যে এইবার আমাদের দুজনের একটা সন্তান হলে কেমন হত?
এ ম্যা, ছি ছি তোমার মতলবটা ঠিক কী বলত? কী বলতে চাইছ, পরিষ্কার করে বলো
মানে ফুটফুটে সেই বাচ্চাটা কেমন তোমার কোল আলো করে থাকতো? আর আমাদের কত আনন্দ হত বলতো?
. কাল তোমার অফিস নেই? কাজে যেতে হবে না?
না, মানে আমি কাল ছুটি নিয়েছি, তাই বলছিলাম, একটু ভেবে দেখতে পারতে
আমি কিন্তু আগেই বলে রাখছি, আমাদের সন্তান কিন্তু একজন মস্ত বড় বৈজ্ঞানিক হবে, কত লেখাপড়া করবে, বিদেশে চাকরি করতে যাবে আর কত বড় বড় সব আবিষ্কার করবে
না না, আমাদের সন্তান একজন মস্ত বড় বিজনেস ম্যান হবে, কত টাকা পয়সা থাকবে, আমার মত কেরানীগিরি করে জীবন চালাতে হবে না, আর আমাদের তখন কোনো অভাবই থাকবে না কি বল?
সরি, তোমার কথা মানতে পারলাম না, আমার ছেলে বৈজ্ঞানিকই হবে, আর অনেক বড় কিছু আবিষ্কার করবে, আমার মন বলছে, তুমি দেখো?
আচ্ছা বাবা, তোমার কথাই থাকল, এখন চলো আমরা পূর্ণিমা চাঁদ দেখে আসি 
(বছর খানেক পরের ঘটনা, স্থান: হাসপাতালের প্রসূতি বিভাগ: বাচ্চার চিৎকারে কান পাতা দায়: চিকিৎসকের মন্তব্য: বাচ্চার অতিরিক্ত যন্ত্রণা হচ্ছে আর এই যন্ত্রণা স্থায়ীভাবে অর্থাৎ বরাবরের জন্যে থাকবে, কেননা বাচ্চার স্পাইনাল কর্ডে সামান্য একটু অস্বাভাবিকতা লক্ষ্য করছি আর নার্ভের একটু সমস্যা রয়েছে বলে মনে হচ্ছে, আরও কিছু দিন পরে আরও বিশদভাবে বলতে পারা সম্ভব হবে, আপাততঃ এইভাবেই চলবে)
(এইভাবে নদীতে এতদিনে অনেক জল বয়ে গেছে, সেদিনকার সেই বাচ্চা এখন মস্ত বড় একজন সাইন্টিস্ট, মোটা মাইনের চাকরীতে দেশের বাইরে চলে গেছে, মা বাবা খুব একটা ভালোভাবে জানেনা সন্তান ঠিক কি নিয়ে গবেষণা করে বা তার গবেষণার বিষয়বস্তু ঠিক কী, তবে সে যে কোনো একটা ব্যাপারে গবেষণা করে এটা নিশ্চিত!
দিন যায়, রাত আসে, সন্তানের সঙ্গে সম্পর্ক বলতে গেলে ওই মোবাইলে অল্প একটু চ্যাট আর দৈবাৎকালে ভিডিও কল!
একদিন হঠাৎ করে হোয়াটস অ্যাপে মেসেজ এল যে তাদের সন্তান গবেষণাগারে কাজ করার সময় বিস্ফোরণে মারাত্মকভাবে আহত হয়েছে আর তাকে তড়িঘড়ি দেশে ফেরত পাঠানো হচ্ছে, আর হলোও তাই, সন্তানকে নিয়ে হাসপাতালে যাওয়া হলো, ডক্টর বললেন, ওর দুটো হাতই কেটে বাদ দিতে হবে, তা না হলে সে বেঁচে থাকলেও যন্ত্রণা সহ্য করতে পারবে না,
এর পরের দৃশ্যপট হল দেশের সর্বোচ্চ আদালত, তাদের আদরের অতি প্রিয় সন্তান বাবা মায়ের বিরুদ্ধে দেশের সর্বোচ্চ আদালতে এই অভিযোগে মামলা দায়ের করেছে যে তার পিতামাতা তাকে জন্ম দিয়ে এই পৃথিবীতে এনে অন্যায় করেছেন কেননা সে তো নিজের ইচ্ছেয় এই পৃথিবীতে আসেনি, আর তার পিতামাতা তাকে যখন যন্ত্রণাময় এই জগতে নিয়ে আসতে চেয়েছিলেন, তখন তাঁরা তার কথা মুহূর্তের জন্যেও চিন্তা করেন নি, তাঁরা কেবল তাঁদের সুখ বা ক্ষণিকের আনন্দের দিকটা নিয়েই ব্যস্ত ছিলেন, তাঁরা কি জানতেন না যে এই পৃথিবী ঠিক কতটা যন্ত্রণাময়, যেখানে প্রতিটি পদক্ষেপেই প্রকৃত মৃত্যুর আগেই প্রত্যেককে প্রতিনিয়ত সহ্য করে যেতে হয় শত শত জরা ব্যাধি ও মৃত্যুর যন্ত্রণার মত ঘটনা? সে এই বলেও অভিযোগ করে যে এই পৃথিবীতে সন্তান জন্ম দেওয়া একেবারেই অনৈতিক, এবং ঘোর অন্যায়, এবং এই দোষে প্রত্যেক পিতামাতাই দুষ্ট| সে আরও বলতে থাকে যে, “আমি আমার নিজের জীবনের অভিজ্ঞতা থেকেই বলছি যে একজন মানুষ যতদিন এই পৃথিবীতে বেঁচে থাকে তাকে প্রতিনিয়ত সংগ্রাম করেই বেঁচে থাকতে হয়, সুতরাং, এই অর্থহীন ও ইঁদুরদৌড়ের যুদ্ধের মধ্যে মহত্ব কোথায়? এই পৃথিবী কোনভাবেই কোনো সুস্থ মানুষের বেঁচে থাকার উপযুক্ত বাসস্থান হতে পারে না, যখন কোনো মানুষ তার সন্তানকে এই বিভৎস পৃথিবীতে শান্তিতে থাকার গ্যারান্টি দিতে পারে না তখন কোনো মানুষেরই সন্তান জন্ম দেবার অধিকারও থাকতে পারে না।


This video is made just to promote antinatalism and adoption.
I don't own the video and audio.
 
please support the original video creators:

Original Videos:
https://youtu.be/MPmoereDgUo

https://youtu.be/nJUQtqvl8WY

Join our Fb group
https://www.facebook.com/groups/bengaliantinatalists/

#antinatalismBengali
#BengaliAntinatalists